মিস ওয়ার্ল্ড ২০০৫
মিস ওয়ার্ল্ড ২০০৫, মিস ওয়ার্ল্ড প্রতিযোগিতার ৫৫তম সংস্করণ ১০ ডিসেম্বর ২০০৫ সালে চীনের সানিয়ার ক্রাউন অফ বিউটি থিয়েটারে অনুষ্ঠিত হয়েছিল। পেরুর মারিয়া জুলিয়া ম্যানটিলা তার উত্তরসূরী আইসল্যান্ডের উন্নর বীর্না ভিলহ্যাল্মসডোটিরকে মুকুট পরিয়ে দেন। বিশ্বের বিভিন্ন প্রান্ত থেকে আসা ১০২ জন প্রতিযোগী এই মুকুটের জন্য প্রতিদ্বন্দ্বিতা করেছিলেন। সমস্ত প্রতিযোগী তিনটি "ফাস্ট ট্র্যাক" ইভেন্টে অংশগ্রহণ করেছিলেন: বিচ বিউটি, মিস ট্যালেন্ট এবং বিউটি উইথ এ পারপাস প্রতিযোগিতা। প্রতিটি প্রতিযোগিতার বিজয়ী সরাসরি ১৫ জন সেমি-ফাইনালিস্টের মধ্যে একজন হয়ে যেতেন। উন্নর বীর্না ভিলহ্যাল্মসডোটির মিস ওয়ার্ল্ড বিজয়ী হওয়া তৃতীয় আইসল্যান্ডিক নারী হন।